מפתח למונוגרפיות על ספר תהילים

בחסות הקתדרא לתנ"ך ע"ש הרב מרדכי נורוק ז"ל

\*\*\*

היוזם והעורך הראשי: פרופ' עמוס פריש

עוזרי מחקר במהלך הפרוייקט: ד"ר יצחק סטרשינסקי, איריס חקק-מארש, ד"ר שושנה ביו.

**© כל הזכויות שמורות לפרופ' עמוס פריש ולקתדרא לתנ"ך ע"ש הרב נורוק!**

**מבוא**

1. בדומה ל"אחיו הבכור", **מפתח למונוגרפיות על הסיפור המקראי**, המיזם הנוכחי מתעד גם הוא מראי-מקום של דיונים המצויים ב**מונוגרפיות** – חיבורים המוקדשים לנושא מסוים, לרוב מאת מחבר אחד; וכאן הנושא הוא **ספר תהילים**. בכך משלימים שני המפתחות האלה פער הקיים במפתוח החומר המחקרי במקרא, שכן רמב"י מתייחס רק ל**מאמרים** בתוך כתבי-עת או קבצים, ומפתחות אחרים מתעדים ספרים בשלמותם. כל ספר שנבחר נבדק לכל אורכו, ונרשמה כל התייחסות שיש בו לספר תהילים השלם, לקבוצת מזמורים, למזמור בודד או אף לחלק שלו (כולל פסוק בודד), ובלבד שההתייחסות במקור היא באורך של עמוד אחד ומעלה.
2. לרשותך שני מפתחות: **א) מפתח הפסוקים**, שהוא המפתח העיקרי.הוא ערוך לפי סדר המזמורים בספר, ובתוך כל מזמור – לפי סדר פסוקיו. ליד כל אחד מהם מופיעות הפניות ביבליוגרפיות תוך שימוש בקוד קיצור של שמות המונוגרפיות**. ב) מפתח ביבליוגרפי** – פירוט השמות המלאים של כל קודי הקיצור של המונוגרפיות הממופתחות. הערות הסבר לכל מפתח תוכלו לראות עם פתיחת כל קובץ.
3. נשמח לקבל תגובות והערות, כולל הצעות לתיקון ולשיפור; אנא פנו לכתובת famos176@gmail.com או למחלקה לתנ"ך. אנו מקווים בע"ה לתקן, להשלים ולעדכן את החומר מדי פעם.